Tässä Jerusalem uutiset ja Pekka Sartola.
Hyvää heinäkuista lauantai-iltaa. Uutisaiheitamme tänään;
Israelin parlamentti hajoaa ja järjestetään jälleen vaalit, -
joiden ajankohta on aikaisintaan 25. Lokakuuta, -
viimeisin ajankohta olisi tiistai, 1. marraskuuta.
Pääministeri Naftali Bennett ja varapääministeri Jair Lapid -
ilmoittivat asiasta viikko sitten, -
todettuaan sitä ennen nykyisen koalitiohallituksen toiminnan käyneen -
lainsäädännön osalta mahdottomaksi.
Viime viikkojen poliittinen kuohunta huomioiden, -
päätös ei tullut yllätyksenä, joskin useat poliitikot odottivat -
Bennettiin pyrkivän jatkamaan vain vuoden vanhan, -
mutta erittäin vaikean koalition johtamista vielä parin kuukauden ajan.
Pääministeriksi nousee nyt ensi kertaa Jesh Atid puolueen johtaja -
Jair Lapid, jolla, kuten Naftali Bennettillä ennen häntä, -
ei ole ollut aikaisempaa kokemusta maan johtamisesta pääministerinä.
Äänestystä edeltävien kuukausien aikana Naftali Bennett siirtyy -
varapääministeriksi, jonka erityiseksi vastuualueeksi nousee -
Iranin ydinohjelma ja myös sen kaikki muu toiminta Israelia vastaan.
Maan oppositiopuolueet, Likudin johdolla, yrittivät viimeiseen saakka -
muodostaa uutta hallitusta ilman, että mentäisiin uusiin vaaleihin, -
viidensiin vajaan neljän vuoden aikana, -
mutta koalitiossa mukana olevat oikeistopuolueet -
eivät uskaltaneet riskeerata poliittista tulevaisuuttaan ilman vaaleja.
Pääministeriksi nousevaa Jair Lapidia eivät poliittiset riskit pelottaneet, -
sillä hän lähti ensi töikseen, heti näiden päätösten jälkeen, -
tekemään pesäeroa oman keskusta-vasemmiston ja -
Likudin johtamaan uskonnollisen oikeistoon -
vetäen selkeän ideologisen linjan näiden välille.
"Mitä meidän on tehtävä myös tänään, -
on palattava ajatukseen Israelin yhtenäisyydestä." sanoi Lapid.
"Eikä sallia pimeyden voimien hajottaa meitä sisältäpäin, -
vaan muistuttaa itseämme, että rakastamme toisiamme, -
rakastamme valtiota ja vain yhdessä me voitamme."
Hänen kommenttinsa "pimeyden voimista" ja liittäen ne oppositioon, -
olivat tarpeettomia ja poliittisten kommentaattorien mielestä -
jopa järkyttäviäkin. Koskaan aikaisemmin Israelin poliitikot -
eivät ole jakaneet maan äänestäjiä valkeuden ja pimeyden voimien, -
siis hyvän ja pahan kannattajiin.
Kun maa aloittaa jälleen uuden vaalikampanjan, -
viidennen kolmeen ja puoleen vuoteen, kukaan ei hyödy siitä, -
että jokin ryhmä määrittelee tulevat vaalit kilpailuksi -
"valon voimien" ja "pimeyden voimien" välille.
Poliittinen matematiikka osoittaa, että vaalien jälkeen on todennäköistä, -
että puolueiden, vaikka niillä onkin erilaisia ideologioita, -
on jälleen tehtävä yhteistyötä muodostaakseen koalitio.
Kuten olemme kertoneet, Yhdysvaltojen presidentti Joe Biden -
saapuu valtiovierailulle Israeliin heinäkuun 13. päivänä.
Häntä vastassa ovat tuolloin sekä maan presidentti Herzog että -
tuolloin mahdollisesti jo virassa oleva pääministeri Jair Lapid, -
joka ei ole milloinkaan aikaisemmin tavannut Joe Bideniä.
Washingtonista ilmoitettiin, että presidentti haluaa tavata myös -
nykyisen oppositiojohtaja Netanjahun, -
jonka hän on tuntenut useiden vuosikymmenien ajan.
Tämä epäilemättä siksi, että on hyvinkin mahdollista, -
että Likudin johtama uskonnollinen oikeisto tulee voittamaan -
lokakuun vaalit ja Netanjahu palaa jälleen pääministerin virkaan.
Israelin poliittiset analyytikot uskovat, että Joe Biden tekee -
kaikkensa tukeakseen Jair Lapidin vaalimenestystä ja -
samalla estääkseen Netanjahua palaamasta valtaan.
Monet muut puolueet ovat myös alkaneet etsiä liittolaisia -
varmistaakseen tulevaa vaalitulosta itselleen myönteiseksi.
Huonosti onnistuneen koalitiohallituksen 8:sta puolueesta -
peräti 5 on tämänhetkisten gallup kyselyjen valossa hyvin epävarmoja -
ylittävätkö ne maassa säädettyä 3,5 prosentin vaalikynnystä.
Maailmanvaltojen JCPOA sopimusneuvottelut Iranin kanssa -
ovat mahdollisesti palaamassa raiteilleen sen jälkeen, -
kun Euroopan unioni ja Iranin islamilainen tasavalta -
ilmoittivat yhdessä viime viikonloppuna riittävästä edistymisestä.
Neuvottelujen järjestäminen Itävallan sijasta jossakin Lähi-idän maassa, -
voisi helpottaa vuorovaikutusta ja viestien välittämistä, -
mikä saattaa olla mahdotonta demokraattisessa Wienissä.
Näin arvioidaan sekä Iranissa, että useissa Euroopan unionin maissa, -
ja myös Yhdysvalloissa. Se toisi mukaan myös sen, -
että Iran ja Yhdysvallat istuisivat samaan neuvottelupöytään ja -
keskustelisivat kasvokkain.
Persianlahden emiirikunta, hyvin Iran myönteinen Qatar, -
on ollut eräänä vaihtoehtomaan kyseisten neuvottelujen paikaksi.
Samalla on noussut esiin kokonaan uusia ajatuksia -
kahdeksan vuotta vanhaan JCPOA sopimukseen liittyen.
Uutta mahdollista sopimusta ei rakennettaisikaan enää -
vanhan JCPOA pohjalle, vaan kyse olisi aivan uudesta sopimusmallista, -
jolle läntiset valtiot rakentaisivat kuitenkin sellaisen pohjan, -
joka takaisi sen, että Iranista ei tulisi ydinasevaltiota.
Israelissa mietitään nyt kumpi osapuoli, Iran tai Yhdysvallat, -
on perääntynyt Wienin neuvotteluissa useasti esitetyistä -
ehdottomista vaatimuksistaan.
Ainakin Joe Bidenin hallinto on luopunut joidenkin -
Iranin vallankumouskaartin jäsenien maahantulokiellosta Yhdysvaltoihin, -
joka on mahdollisesti ollut laukaiseva tekijä -
saamaan Iranin johdon myötämielisemmäksi.
Kansainvälisen atomienergiajärjestön IAEA:n johtokunta -
tuomitsi muutama viikko sitten Iranin vasta toisen kerran -
noin kymmeneen vuoteen.
Sen johtaja Rafael Grossi ilmoitti, että jos Iranin islamilainen tasavalta -
ei kytke IAEA:n tarkastajien valvontakameroita takaisin päälle -
viimeistään heinäkuun ensimmäisellä viikolla, -
hänen virastonsa ei enää pystyisi valvomaan ja -
estämään Irania saamasta ydinaseita.
Libanonissa avoimesti toimiva Hizbollah-terroriryhmä -
on perustanut toistakymmentä uutta tarkkailuasemaa Israelin pohjoisrajalle,
kertoi Israelin Kanava 12:sta viikko sitten julkaistu televisioraportti.
Israelin armeija on pitkään syyttänyt Hizbollahia -
salaisen toiminnan harjoittamisesta Israelin ja Libanonin rajalla -
Green Without Borders nimisen ympäristöryhmän suojassa ja -
julkaissut tietoja tällaisista uusista asemista jo aiemmin tässä kuussa.
TV-Kanavan mukaan viime viikkoina on rakennettu vähintään viisitoista -
uutta asemaa, joita Hizbollahin jäsenet miehittävät ympäri vuorokauden.
Jokaiseen niistä kuuluu näköalapaikka tai -torni -
sekä kaksi tai kolme asuin- ja logistiikkarakennusta.
Osa rakennuksista on vain muutamien metrien päässä -
maiden kansainvälisesti tunnustetusta rajasta, -
joka tunnetaan nimellä Blue Line, Sininen linja, -
ja samalla Israelin puolustusvoimien asemista aivan aidan toisella puolella.
"Hizbollah yrittää naamioida asemat ympäristöjärjestön toiminnaksi, -
mutta meille on selvää, kuka on näiden toimintojen takana -
ja ihmiset, jotka toimivat alueella." -
kertoi everstiluutnantti Avshalom Dadon, -
Israelin armeijan insinööripataljoonan komentaja.
IDF:n mukaan kaikki tämä viittaa siihen, -
että Hizbollah valmistautuu aloittamaan hyökkäyksiä -
Israelin puolelle heti, kun Iran antaa siihen tarvittavat käskyt.
Armeijan tiedottajan mukaan Israel on täysin valmistautunut kohtaamaan -
kaikki haasteet, mitä heistä vastaan kyetäänkään esittämään ja -
pystyy turvaamaan maan kansalaisensa kaikissa olosuhteissa.
Yhdysvaltojen presidentin vierailu Israeliin ja Lähi-itään -
saattaa avata myös löyhässä solmussa olleet diplomaattiset suhteet
Israelin ja Saudien kanssa. Jos se toteutuu, olisi se Israelille -
ehkä merkittävin voitto ns. Aabrahamin sopimusten luettelossa.
Saudi-Arabian kruununprinssi Mohammed bin Salman -
kiersi ahkerasti Lähi-itää viime viikolla, -
pysähtyen Egyptiin, Jordaniaan ja Turkkiin, -
joka merkitsi käytännössä hänen paluutaan kansainväliselle näyttämölle
sen jälkeen, kun hänestä tuli paariahenkilö -
toimittaja Jamal Khashoggin murhan jälkeen.
Nämä Bin Salmanin, eli MBS:n huipputason tapaamiset -
järjestettiin sopivasti juuri ennen heinäkuun puolivälissä tapahtuvaa -
Yhdysvaltain presidentti Joe Bidenin vierailua alueelle, -
ja johon osallistuu myös Saudi-Arabian kuningaskunta.
Joe Bidenin kannalta on enemmän kuin vain kiusallista se, -
että kun hän astui virkaansa, niin hän lupasi saada saudit maksamaan -
hinnan toimittaja Khashoggin surmaamisesta.
Samaa kieltä käytti tuolloin myös Turkin presidentti Erdogan, -
mutta kummankin presidentin äänen- sävy on muuttunut viime kuukausina
huomattavan maltilliseksi, jopa sovinnolliseksi -
öljyn ja kaasun hintojen noustessa ennätyskorkeiksi.
Kriitikot ovatkin yleisesti samaa mieltä, -
vaikka Valkoinen talo kiistääkin sen, -
että Bidenin Saudi-Arabian-vierailun motiivina on USA:n akuutti tarve -
saada saudit lisäämään öljyntuotantoa. Washingtonin mukaan, -
kyse on ennen muuta siitä, että USA haluaa saada muodostettua -
Saudien ja Israelin välille diplomaattiset suhteet.
Turkin yllättävän myönteiseen kantaan on epäilemättä syynä myös se, -
että maan talous on kuralla ja valuutan, liiran arvo -
on pudonnut kahdessa vuodessa 64 prosenttia.
Sitä kohentaisi merkittävästi se, että Saudit aloittaisivat jälleen -
investoinnit maahan.
Rahalla näyttää olevan maaginen valta myös moraalikysymyksissä.
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään
ja aivan erityisesti nyt myös Ukrainan kansalle.
Samalla, kun toivotamme katsojille oikein hyvää ja lämmintä kesää, -
muistutamme, että Jerusalem uutisten erikoislähetykset jatkuvat kuitenkin -
koko heinäkuun ajan samaan aikaan.
Seuraava normaali uutislähetys on elokuun ensimmäisenä lauantaina.
Pysy siis edelleen kanavalla, niin nähdään jälleen viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7